Jamie Lloyd

Jamie Lloyd er en fiktiv person som opptrer i Halloween-filmserien. Hun er niese til antagonisten Michael Myers. Hun spilles av Danielle Harris og J. C. Brandy.

Jamie introduseres for første gang i Halloween 4: The Return of Michael Myers (1988) som datteren til Laurie Strode, og hun er dermed niesen til Michael Myers. Moren hennes skal ha dødd i en bilulykke en gang før 1988, men farens identitet blir aldri avslørt. Etter Lauries død ble Jamie adoptert av Carruthers-familien, hvor hun utvikler et nært bånd med sin eldre foster-søster, Rachel (spilt av Ellie Cornell) men Jamie sliter med mareritt om Michael Myerss, og blir mobbet på skolen for å være i slekt Myers som de andre barna kaller "The Boogeyman". en 30. oktober 1988 kommer Michael Myers (spilt av George P. Wilbur) seg etter sin 10 år lange koma, samtidig som han blir fraktet i ambulanse, så han stikker av og begynner igjen å jakte på sine slektninger.

I Haddonfield, mens han er på sporet av Jamie Lloyd, dreper Michael også Carruther-familiens hund, en arbeider ved det lokale kraftverket (som forårsaker et strømbrudd i hele byen) mesteparten av politi-styrken, politimesterens datter Kelly, Rachels kjæreste Brady, samt fire andre menn. I en konfrontasjon med politiet faller Michael ned i en gruvesjakt, og denne sjakten kollapser deretter oppå ham. Senere, tilbake i fosterhjemmet sitt, blir Jamie tilsynelatende besatt av Michaels ånd og angriper fostermoren sin (spilt av Karen Alston). Når skrik høres ovenfra, går Dr. Samuel Loomis spilt av Donald Pleasence) for å undersøke situasjonen. Der oppdager han Jamie ut kledd som en klovn og hun holder en blodig saks, på samme måte som Michael da han tidligere drepte hans eldre søster Judith. Sheriff Ben Meeker (spilt av Beau Starr) hindrer Dr. Loomis fra å skyte Jamie. Men de innser at Jamie allerede har begynt å følge i Michael Myers sine fotspor.

I Halloween 5: The Revenge of Michael Myers (1989), som utspiller seg et år senere, har en alvorlig traumatisert Jamie havnet ved Haddonfield barneklinikk. Hun er nå blitt stum, og lider av mareritt og anfall. Hun blir behandlet for å ha angrepet fostermoren sin (som skal ha overlevd angrepet i den forrige filmen) under påvirkning av Michael Myers. Det viser seg at Michael (spilt av Donald L. Shanks) fremdeles er i live, og Jamie viser tegn på en telepatisk forbindelse med onkelen sin. Hun gjenvinner til slutt evnen til å snakke, men får anfall hver gang Michael dreper noen. Han fortsetter imidlertid å følge etter Jamie, og Dr. Samuel Loomis forsøker å lokke Michael i en felle ved det gamle Myers-huset, og bruker Jamie som lokkemiddel. Michael oppdager snart Jamie, som forsøker å appellere til hans menneskelighet. På hennes anmodning tar Michael av seg masken, men blir sendt inn i et raseri-anfall når Jamie berører ansiktet hans. Til slutt klarer Loomis å skyte Michael med beroligende piler, og slår ham bevisstløs med en trebjelke. Michael blir deretter sendt til det lokale fengselet.

Men etter at Jamie blir eskortert vekk for å bli tatt med hjem, angriper den mystiske «Man in Black» politistasjonen og befrir Michael Myers. Jamie oppdager deretter en rekke politibetjenter døde, og at Michael har forsvunnet igjen, noe som får henne til å gråte av redsel. I Halloween: The Curse of Michael Myers (1995) viser det seg at Jamie har blitt gravid, og hun føder en sønn natten til 30. oktober 1995. Den mystiske «Man in Black» avsløres senere å være Dr. Loomis sin tidligere kollega Dr. Terence Wynn (nå spilt av Mitchell Ryan) som er lederen for en druide-lignende kult. Det antydes at kulten er ansvarlig for Michaels handlinger, og de skal ha lagt en eldgammel forbannelse på Michael om å drepe familien sin - for å avverge sykdom og død.

Kategori:Filmfigurer